title: Dead (Per Yngve Ohlin)
text: Per Yngve Ohlin, anavezet dindan an anv-leurenn Dead a oa ur c'haner Black Metal eus Sveden, hag a voe er strolladoù Mayhem ha Morbid. Dead a vez sellet outañ gant kalz a dud evel ar c'haner gwellañ en dije bet Mayhem.
  
  Ohlin a zo ganet d'ar 16 a viz Genver 1969 e Västerhaninge nepell eus Stockholm e Sveden ha marvet eo d'an 8 a viz Ebrel 1991 e Kråkstad en Norvegia. Douaret eo bremañ e Skogskyrkogården en Enskede e Sveden.
  
  Biografienn
  
  Per yngve Ohlin a zo bet kaner er strollad Black Metal Mayhem. N'en deus enrollet gant Mayhem nemet un albom ofisiel Live in Leipzig, e Live, met posupl eo kavout div ganaouenn studio gantañ hag ar strollad war ur split albom graet gant Morbid. Kavet e vez ivez ur bern bootleg gantañ ha Mayhem, evel Dawn of the Black Hearts.
  
  E-pad an atersadennoù, Dead a zo diskrivet gant e strollad evel iskis kennañ. Hellhamer a lavaras: "Bez en devoa ur personelez iskis... depresiv, melankolik ha du kennañ". Euronymous a lavaras zoken: "En un doare onest e soñj din n'ez a ket tamm ebet mat en e benn. Penaos e c'hallfen diskrivañ un den na zebr ket e-pad devezhioù ha devezhioù, nemet evit kaout poan, o lavarout e lak anezhañ da ganañ gwelloc'h? Pe a lak stammennoù e-lec'h ma z'eo skrivet e vije den-mañ-den o vont da vervel?"
  
  Evit Bård "Faust" Eithun: "Ne oa ket an doare den a oa posupl anavezout mat. Soñjal a ra din zoken tud Mayhem na anaveze ket mat anezhañ. Gwelet em eus anezhañ daou sizhun a-raok e varvfe. D'am soñj em eus gwelet anezhañ etre 6 ha 8 wech. Bez e oa gantañ ur bern a vennozhioù iskis. Soñj 'm eus Aarseth (Euronymous) a lavare n'en devoa fent ebet. E wirionez bez en oa, met du-kenañ e oa e fent. En un doare onest ne soñjan ket e oa laouen da vevañ er bed-mañ.
  
  Orin "Dead"
  Pa oa eñ bugel, e-pad ma oa o c'hoari war ar skorn, Per Yngve Ohlin a voe kaset d'an ospital goude bezañ kouezet en dour skornet. Lavar a reas bezañ gwelet traoù ha bezañ tremenet eus an "tu all". Abaoe an istor-mañ e klaskas-eñ bezañ ar marv, en ur en em anavezout Dead, en ur en em lakaat Corpse Painting pe en ur selaou metal extrem.
  
  Sonadegoù
  
  Evit ar sonadegoù, Dead a en em lakae Corpse Painting gwenn ha du. Hervez Necrobutcher: "N'en doa netra da welet gant Kiss pe Alice Cooper. Dead n'oa c'hoant seblantout d'ur wir korf marv. Ne rae ket se evit seblantout cool."
  
  En em troc'h a rae an div vrec'h evit gwelet dremm an dud da vezañ feuket. En em droc'hañ a rae gant tammoù gwer boutailh pe kontilli chaseal, hag a-wechoù e oa kaset d'an ospital, kement a wad en doa kollet.
  
  Dead a zouare e zilhad un nebeud sizhunvezhioù a-raok ur sonadeg a-benn dizouarañ anezho devez ar sonadeg, a-benn kaout "esañs ar marv": dilhad lous, distrujet a flaerie fall-kenañ. En em leuskel mervel gant an naon a rae ivez un nebeud devezhioù a-raok ur sonadeg, a-benn kaout poan-gof, en ur lavarout e roe dezhañ ur c'han gwelloc'h.
  
  En ur dreiñ evit ober sonadegoù, Dead a gavas ur vran marv: lakaat a reas anezhañ en ur sac'h plastik ha mirout a reas anezhañ. Plijout a rae dezhañ santout c'hwezh al loen marv a-raok ur sonadeg en ur lavarout en devoa ezhomm "santout ar marv".
  
  An emlazh
  
  D'an 8 a viz Ebrel 1991, ur frapadig amzer a-raok enrollañ De Mysteriis Dom Sathanas, ar soner gitar Øystein Aarseth a gavas Dead marv. En em lazhet gant un ten fuzuilh en e benn goude bezañ troc'het ur bern a wechoù e ziv arzorn gant ur gontell. Aarseth "Euronymous" az eas da brenañ ur venveg fotoioù a kemer un nebeud re a-raok gervel ar polis. Ar fotoioù a voe goude-se laeret ha implijet (hep droed ebet) evit ar bootleg Dawn of the Black Hearts
  
  Kanerien Black Metal
  Tud Sveden
  Ganedigezhioù 1969
  Marvioù 1991
  Tud emlazhet